L’exposició del XLIII Concurs Nacional de Pintura EL Piló, II Biennal Local, arriba a la Casa de Cultura
2025-07-24

La sala d’exposicions de la Casa de Cultura estrena una nova mostra, el dilluns 18 de novembre, de la mà de l’Entitat Cultural Valenciana “El Piló”, la qual exposarà les obres guanyadores del XLIII Concurs de Pintura, II Biennal de Pintura Local, celebrat l’any passat.

Les obres principals que protagonitzaran l’exposició, la qual es podrà visitar fins al divendres 29 de novembre, seran les dels guanyadors del concurs de l’edició de l’any passat: Francisco Oficial Martínez, amb la seua obra “Alt Maestrar” guanyador del Premi “El Piló” i Guillermo Ferri Soler, amb la seua obra “The natural machine 69”, Premi Barat Novella. Tots dos tindran en les parets de la sala d’exposicions de la Casa de Cultura la seua millor finestra per a donar a conéixer la seua creació pictòrica.

L’exposició es podrà visitar en l’horari habitual de la Casa de Cultura, de dilluns a divendres de 9.00 a 20.45 hores, fins al 29 de novembre.